钦定古今图书集成/明伦汇编/氏族典/第598卷 > 《郑樵通志》 > 宇文护
## 钦定古今图书集成/明伦汇编/氏族典/第598卷 > 《郑樵通志》 > 宇文护

按《周书晋荡公护传》：“护字萨保，太祖之兄邵惠公颢
之少子也。幼方正，有志度。年十一，惠公薨，随诸父在
葛荣军中。荣败，迁晋阳。太祖之入关也，护以年小不
从。普泰初，自晋阳至平凉，时年十七，太祖诸子并幼，
遂委护以家务，内外不严。而肃后以迎魏帝功，封水
池县伯。大统初，进爵为公。从太祖擒窦泰，复弘农，破”
沙苑，战河桥，并有功。迁镇东将军、大都督。十二年，进
封中山公。十五年，与于谨征江陵，克之，以功封子会
为江陵公。太祖疾笃，谓护曰：“诸子幼小，天下事属之
于汝。”太祖崩，护纲纪内外，抚循文武，于是众心乃定。
护讽魏帝，遂行禅代之事。孝闵帝践阼，拜大司马，封
晋国公。寻弑帝，迎世宗立之。二年，拜太师，封子至为
崇业郡公。帝性聪睿，有识量，护深惮之，因进食，加以
毒药。帝遂崩，护立高祖。百官总己听于护，护第屯兵
禁卫，盛于宫阙，事无巨细，皆先断后闻。护性甚宽和，
然暗于大体，当权轴，凡所委任，皆非其人，兼诸子贪
残，僚属纵逸，恃护威势，莫不蠹政害民。高祖以其暴
慢，密与卫王直图之。七年三月十八日，护自同州还，
帝御文安殿见护讫，引谒太后。帝曰：“太后春秋既尊，
颇好饮酒。”因出怀中《酒诰》以授护曰：“以此谏太后。”护
既入，如帝所戒，读示太后，未讫，帝以玉珽自后击之，
护踣于地。卫王直先匿于户内，乃出斩之。即令收护
子柱国、谭国公会、大将军、莒国公至、崇业公静、正平
公乾嘉及乾基、乾光、干蔚、干祖、干威等杀之。护子昌
城公深使突厥，遣开府宇文德就杀之。三年，诏复护
及诸子先封谥“护”曰“荡”，并改葬之。